|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2024. június 18 - ai rendes**

**ülésére**

|  |  |
| --- | --- |
| **Tárgy:** | Döntési javaslat a Klauzál utca 26-28. sz. Társasház 2023. évi növényesítési pályázata elszámolási határidejének meghosszabbítására vonatkozó kérelméről |

**Készítette:**

Bordás Ágnes

pénzügyi referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A **1072 Budapest Klauzál utca 26-28. sz. Társasháznak** (továbbiakban: Társasház) a 2023. évi növényesítési pályázat keretében benyújtott pályázatát a Tisztelt Bizottság a 305/2023. (XI.14.) határozatában (1. melléklet) 500.000,- Ft összeggel támogatta.

A támogatási szerződés (2. melléklet) 2024. január 17. napján került aláírásra, melyet a Társasház közös képviselője 2024. január 21. napján vett át. A pályázattal történő elszámolás, illetve a számlák benyújtásának határideje a megkötött támogatási szerződés pályázó részéről történt kézhezvételtől számított 120. nap.

Mindezek alapján az elszámolási határidő 2024. május 23. napja.

**A Társasház** közös képviselője 2024. május 10. napján cégkapun benyújtott kérelemmel (3. melléklet) fordult az Önkormányzathoz, melyben **kérelmezte az elszámolási határidő 3 hónappal történő meghosszabbítását** a pályázati felhívás 8.10. pontjára, valamint a támogatási szerződés 5. pontjára hivatkozva.

Indokolásként az alábbiakat adta elő:

Az udvar felújítása során derült ki, hogy az udvar alatti pince statikai megerősítése, alátámasztása szükséges, mely a felújítási munkálatok befejezési határidejét meghosszabbítja. A statikai véleményt az előterjesztés 4. melléklete tartalmazza.

A fentiekben ismertetett okok miatt a Társasház az új, kialakítandó zöldfelület helyszínét is meg kívánja változtatni, az eredetileg tervezett felső udvar helyett az alsó udvaron kívánja megvalósítani változatlan feltételek mellett.

A támogatás összege, a támogatási intenzitás nem változik.

A változás támogatási szerződés módosítással kezelhető.

Mindezek alapján az elszámolási határidő meghosszabbítását, valamint a megvalósítási helyszín változásának jóváhagyását javasoljuk a Tisztelt Bizottság részére.

A Rendelet 2.§ -ában foglaltak értelmében a Városüzemeltetési Bizottság jogosult dönteni a pályázatok eredményének megállapításáról, a pályázóknak nyújtandó támogatásról.

**HATÁROZATI JAVASLAT**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának .../2024. (VI. 18.) határozata a 1072 Budapest, Klauzál utca 26-28. sz. Társasház 2023. évi növényesítési pályázatával kapcsolatban**

Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy:

1. a **1072 Budapest, Klauzál utca 26-28. sz. Társasház** 2023. évi növényesítési pályázata megvalósítási helyszínének változását jóváhagyja, az eredetileg tervezett felső udvar helyett az alsó udvaron kerül kialakításra a magaságyás.
2. A **1072 Budapest, Klauzál utca 26-28. sz. Társasház** 2023. évi növényesítési pályázatának elszámolási határidejét három hónappal - 2024. augusztus 23. napjáig - meghosszabbítja.
3. Felkéri a Polgármestert, hogy gondoskodjon a határozati javaslat 1. és 2. pontjainak megfelelő megállapodás megkötéséről..

**Felelős:** Niedermüller Péter polgármester

**Határidő:** 1. és 2. pont tekintetében 2024. június 18.

3. pont tekintetében 2024. július 18.

Budapest, 2024. június 3.

dr. Jávori Péter

Városüzemeltetési Iroda vezetője

Mellékletek:

* 1. melléklet: 305/2023. (XI.14.) VÜB határozat
* 2. melléklet: 1072 Budapest, Klauzál utca 26-28. sz. Társasház támogatási szerződés
* 3. melléklet: 1072 Budapest, Klauzál utca 26-28. sz. Társasház hosszabbítási kérelem
* 4. melléklet: statikai vélemény