|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2024. június 18 – ai rendes**

**ülésére**

|  |  |
| --- | --- |
| **Tárgy:** | Döntési javaslat a 1071 Budapest VII. kerület, Dózsa György út 12. szám alatti Társasház 2023. évi „Kerékpártárolók/kerékpártámaszok kialakításának támogatása” tárgyú pályázatával összefüggésben benyújtott, az elszámolási határidő meghosszabbítására vonatkozó kérelméről |

**Készítette:**

Bock Dorottya

ügyintéző

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottságának 124/2023. (VI. 19.) határozata (előterjesztés 1. melléklete) alapján került sor a „Kerékpártárolók/kerékpártámaszok kialakításának támogatása 2023.” tárgyú pályázat kiírására (előterjesztés 2. melléklete).

A pályázat benyújtásának határideje 2023. október 31. napja volt.

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága 335/2023. (XII. 05.) határozata (előterjesztés 3. melléklete) alapján Önkormányzatunk támogatási szerződést (előterjesztés 4. melléklete) kötött a 1071 Budapest VII. kerület, Dózsa György út 12. szám alatti társasházzal (a továbbiakban: Társasház). A Társasház közös képviselője a támogatási szerződést 2024. február 13. napján vette át, melynek 3. pontja szerint a Kedvezményezett a támogatási szerződés kézhezvételétől számított 3 hónapon belül köteles benyújtani a Támogató részére a támogatásra vonatkozó elszámolást.

A Társasház közgyűlése új közös képviselőt választott, az új közös képviselő 2024. május 07. napján kérelmet nyújtott be személyesen a Polgármesteri Hivatal Hatósági és Ügyfélszolgálati Irodáján a jogosultságát alátámasztó dokumentumokkal együtt és a pályázati elszámolás benyújtási határidejének 3 hónappal való meghosszabbítását kérte (előterjesztés 5. melléklete).

A pályázati kiírás, valamint a támogatási szerződés 4. pontja szerint amennyiben a Kedvezményezett az elszámolás benyújtására nem képes a támogatási szerződésben meghatározott határidőben, a határidő lejártát megelőzően írásban (cégkapun, ügyfélkapun elektronikusan, az Ügyfélszolgálatokon személyes benyújtással, vagy postai úton történő benyújtással) kezdeményezheti a Támogató felé a határidő (legfeljebb három hónappal történő) meghosszabbítását.

A kérelem a pályázati kiírásnak, valamint a támogatási szerződésnek megfelel.

A pályázati kiírás szerint a kérelemről való döntést a Polgármesteri Hivatal Városüzemeltetési Irodája készíti elő. A kérelemről a Városüzemeltetési Bizottság dönt.

Kérem a Tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának .../2024.(VI.18.) határozata a 1071 Budapest VII. kerület, Dózsa György út 12. szám alatti Társasház 2023. évi „Kerékpártárolók/kerékpártámaszok kialakításának támogatása” tárgyú pályázatával összefüggésben benyújtott, az elszámolási határidő meghosszabbítására vonatkozó kérelméről**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. a 1071 Budapest VII. kerület, Dózsa György út 12. szám alatti Társasház 2023. évi „Kerékpártárolók/kerékpártámaszok kialakításának támogatása” tárgyú pályázata elszámolási határidejét kérelme alapján 3 hónappal – azaz 2024. augusztus 13. napjáig – meghosszabbítja.
2. Felkéri a Polgármestert a támogatási szerződés módosítás aláírására.

**Felelős**: Niedermüller Péter polgármester

**Határidő**: 2024. június 30.

Budapest, 2024. május 22.

**dr. Jávori Péter**

**Városüzemeltetési Iroda vezetője**

Az előterjesztés mellékletei:

1. melléklet: Városüzemeltetési Bizottság 124/2023. (VI. 19.) határozata
2. melléklet: 2023. évi pályázati kiírás és mellékletei
3. melléklet: Városüzemeltetési Bizottság 335/2023. (XII.05.) határozata
4. melléklet: támogatási szerződés
5. melléklet: Társasház kérelme